***RESOLUCIÓ de xx de juny de 2023, de la directora general de Personal Docent, de la Conselleria d'Educació, Cultura i Esport, per la qual es convoca el procediment d'adjudicació de destins amb caràcter provisional, en pràctiques i interí, en els cossos docents de mestres, de catedràtics i professors d'Ensenyament Secundari, i altres cossos per al curs 2023/2024.***

La Llei orgànica 3/2020, de 29 de desembre, modifica la Llei orgànica 2/2006, de 3 de maig, d'Educació, que estableix en la seua disposició addicional sisena la facultat de les comunitats autònomes per a ordenar la seua funció pública docent en el marc de les seues respectives competències, respectant, en tot cas, les normes bàsiques contingudes en aquesta.

La present convocatòria té com a finalitat establir el procediment de provisió de llocs per a l'inici del curs escolar 2023/2024, mitjançant el sistema de sol·licitud telemàtica que s'ha aplicat amb anterioritat, que possibilita una gestió eficient, compta amb les degudes garanties procedimentals per al professorat participant i permet agilitzar la incorporació del personal funcionari de carrera, en pràctiques i interí en els centres educatius amb el temps suficient per a participar en les tasques d'inici del curs escolar.

 Així mateix, el procediment permetrà al personal funcionari interí que ocupa vacants adjudicades segons el que es preveu en la Resolució de 24 de juny de 2022, de la directora general de Personal Docent (DOGV núm. 9371, 29.06.2022), en centres classificats com de difícil provisió, prorrogar el seu nomenament per un curs més.

En la tramitació d'aquesta resolució s'ha complit el que es preveu en l'article 37 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, i l'article 186 i següents de la Llei 4/2021, de 16 d'abril, de la Generalitat, de la Funció Pública Valenciana.

Per tot això i en virtut de les atribucions conferides per l'article 8 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport (DOGV núm. 8959, 24.11.2020), la Direcció General de Personal Docent acorda convocar un procediment d'adjudicació de destins amb caràcter provisional, en pràctiques i interí en els cossos docents de mestres, de catedràtics i professors d'Ensenyament Secundari, i altres cossos per al curs 2023/2024, d'acord amb les bases següents:

**Primera. Objecte i àmbit d'aplicació**

La present convocatòria té com a finalitat establir el procediment d'adjudicació de destins amb caràcter provisional, en pràctiques i interí en els cossos docents de mestres, de catedràtics i professors d'Ensenyament Secundari, i altres cossos per al curs 2023/2024, mitjançant sol·licitud telemàtica.

**Segona. Participació voluntària**

Pot participar de manera voluntària el personal funcionari de carrera dels cossos afectats per la present norma dependent de la Generalitat Valenciana que, trobant-se en qualsevol de les situacions d'excedència que impliquen pèrdua de la destinació definitiva, desitge reingressar en el servei actiu i complisca els requisits per a això. (Apartat de participació, 1-Reingressats)

**Tercera. Participació forçosa**

3.1. Està obligat a participar en aquest procediment el personal funcionari de carrera o en pràctiques dependent de l'àmbit de gestió de la Generalitat Valenciana, sempre que no haja obtingut destinació definitiva en els concursos de trasllats convocats anteriorment, ni haja obtingut destinació provisional per al curs 2023/2024 per qualsevol altre procediment de provisió de llocs de treball, que es trobe en alguna de les situacions següents:

a) El personal funcionari de carrera que durant el curs escolar 2022/2023 estiga prestant serveis amb caràcter provisional en centres dependents de la Conselleria d'Educació, Cultura i Esport, així com el personal funcionari adscrit a l'estranger que estiga obligat a reingressar al servei actiu en el curs 2023/2024. (Apartat de participació, 2- Provisionals).

b) El personal funcionari de carrera reingressat en el servei actiu durant el curs escolar 2022/2023. (Apartat de participació, 2- Provisionals).

c) El personal funcionari de carrera sense destinació definitiva per suspensió de funcions, una vegada complida la sanció. (Apartat de participació, 2- Provisionals).

d) El personal aspirant seleccionat en els procediments selectius convocats per la Conselleria d'Educació, Cultura i Esport que ha realitzat les pràctiques durant el curs escolar 2022/2023. (Apartat de participació, 2- Provisionals).

e) El personal aspirant seleccionat en el procediment selectiu extraordinari de concurs de mèrits, convocat per ORDRE 66/2022, de 15 de novembre [DOGV Núm. 9473 / 18.11.2022]. (Apartat de participació, 2- Provisionals).

f) El personal aspirant seleccionat en els procediments selectius que haja d'incorporar-se a la realització del període de pràctiques i el personal docent seleccionat en els diferents processos selectius convocats per la Conselleria d'Educació, Cultura i Esport que no haja superat la fase de pràctiques o tinga concedida la pròrroga per a la realització de la fase de pràctiques durant el curs escolar 2023/2024. (Apartat de participació, 3- Pràctiques).

**Quarta. Publicació de codis i vacants**

4.1. A fi que les persones participants en la present convocatòria puguen realitzar les seues peticions, es publicarà en la pàgina web de la Conselleria d'Educació, Cultura i Esport la relació de centres existents en les diferents localitats compreses en l'àmbit de gestió d'aquesta Conselleria, així com les àrees i subàrees en les quals s'han agrupat aquests. També es publicarà la relació d'especialitats i la seua codificació a l'efecte de presentació d'instàncies.

4.2. Finalitzada l'adjudicació de comissions de servei que es convoca per Resolució de la Direcció General de Personal Docent, i amb almenys 48 hores d'antelació a l'adjudicació dels destins per a l'inici del curs, es publicarà en la pàgina web de la Conselleria d'Educació, Cultura i Esport la llista de vacants amb la qual es realitzarà aquest procediment, tenint en compte que totes elles han de correspondre a llocs de treball previstos en la planificació educativa. En aquesta llista, els llocs de titulars que es troben prestant serveis en altres destinacions però que normativament poden tornar a ocupar els seus llocs d'origen al llarg del curs escolar (places afectades) apareixeran com a substitució indeterminada.

**Quinta. Sol·licituds**

5.1. Tot el personal participant haurà de presentar la sol·licitud telemàtica, que serà tramitada a través de la pàgina web de la Conselleria d'Educació, Cultura i Esport (<https://ceice.gva.es/es/web/rrhh-educacion/adjudicaciones>). No s'admetrà la presentació de sol·licituds en cap registre físic.

5.2. La presentació telemàtica de la sol·licitud de participació s'efectuarà per mitjà del codi d'usuari i contrasenya que s'establisquen en l'aplicació.

5.3. Per a efectuar consultes sobre els resultats obtinguts en un procés concret, la persona interessada podrà accedir amb el codi d'usuari i la citada contrasenya.

5.4. Les sol·licituds del personal funcionari de carrera comprés en els apartats de participació 1 (Reingressats), 2 (Provisionals) i 3 (Pràctiques) es realitzaran a través de l'aplicació d'adjudicació d'inici de curs.

5.5. Les sol·licituds del personal funcionari interí, comprés en l'apartat de participació 4 (Interins) es realitzarà a través de l'aplicació d'adjudicació contínua, regulada en la Resolució de 23 de gener de 2018, de la Direcció General de Centres i Personal Docent (DOGV núm. 8221 de 26.01.2018).

**Sisena. Relació provisional i definitiva de participants**

6.1. Amb anterioritat a la resolució definitiva d'aquesta convocatòria es publicarà la relació ordenada de persones participants. Contra aquesta relació podran presentar-se reclamacions en el termini de dos dies hàbils a comptar des de l'endemà de la publicació de la relació de participants, que es dirigiran a la Direcció General de Personal Docent.

6.2 S'estableix com a registre electrònic específic per a l'objecte de la presentació de reclamacions i comunicacions d'incidències l'Oficina Virtual del Docent (OVIDOC), accessible en <https://ovidoc.edu.gva.es> en l'apartat Tràmits - Incidències de provisió de llocs de treball - llistat de participants adjudicacions inicie de curs.

6.3 El personal interí sense serveis, prèviament a realitzar reclamacions o comunicació d'incidències, haurà d'obtindre les credencials d'accés a OVIDOC mitjançant la plataforma de tramitació electrònica de la seu electrònica de la Generalitat. L'enllaç d'accés a aquesta plataforma estarà disponible en la pàgina web de la Conselleria d'Educació <https://ceice.gva.es>.

6.4 Una vegada revisades les reclamacions, es publicaran les llistes definitives de participants amb les rectificacions que corresponguen.

**Setena. Peticions**

*7.1. Personal funcionari de carrera i en pràctiques*

7.1.1. El personal funcionari de carrera i el personal funcionari en pràctiques només podrà optar als llocs a temps complet definits com a vacants.

7.1.2. El nombre de peticions que cada persona participant podrà sol·licitar no podrà excedir de 300. A l'efecte d'obtenció d'un lloc, aquelles persones que participen consignaran els codis de centres, localitats, subàrea, àrea i província i tipus de places que sol·liciten per ordre de preferència.

7.1.3. Les peticions podran fer-se a centre concret, localitat, subàrea, àrea i província, sent compatibles totes les modalitats. En els quatre últims casos s'adjudicarà el primer centre de la localitat, subàrea, àrea i província amb lloc vacant en el mateix ordre en què apareguen anunciats.

7.1.4. El personal docent que puga participar per més d'una especialitat les prioritzarà en l'espai reservat per a això en la instància de participació, combinant-les en l'ordre successiu que establisca cada participant amb les seues peticions de centre, localitat, subàrea, àrea i província.

7.1.5. Si es demana més d'un lloc-especialitat d'un mateix centre, localitat, subàrea, àrea i/o província, serà necessari repetir el centre, localitat, subàrea, àrea i/o província tantes vegades com llocs sol·licitats. No obstant l'anterior, a fi de simplificar i facilitar al professorat participant la realització de les seues peticions, qualsevol interessada o interessat que desitge sol·licitar tots els centres corresponents a una localitat, subàrea, àrea i/o província, podrà anotar únicament els codis corresponents a la localitat, subàrea, àrea, província i lloc-especialitat en lloc de realitzar la petició consignant els codis de tots i cadascun dels centres per ordre de preferència; en aquest cas, s'entendrà que sol·licita tots els centres de la localitat, subàrea, àrea o província de què es tracte en el mateix ordre de preferència amb el qual apareixen publicats.

Si respecte a tots els centres d'una localitat, subàrea, àrea o província es desitja sol·licitar algun o alguns d'aquests prioritàriament, aquests centres hauran de consignar-se com a peticions individualitzades per ordre de preferència, i a continuació consignar el codi corresponent a la localitat, subàrea, àrea o província i lloc-especialitat, i es consideraran incorporats a les seues peticions els restants centres en el mateix ordre en què apareixen publicats.

No obstant això, i únicament en el cas del personal funcionari de carrera, els llocs dels centres d'educació especial, dels centres penitenciaris i dels centres docents de caràcter singular per estar situats en zones social, cultural i/o econòmicament desfavorides, que en el llistat de vacants apareixen com a centres singulars, seran de petició voluntària i només s'adjudicaran si se sol·liciten expressament.

7.1.6. El personal funcionari de carrera que participe amb caràcter forçós i el personal funcionari en pràctiques haurà de fer constar necessàriament l'ordre de preferència de les províncies. Si no s'han consignat aquests criteris de prioritat o s'han esgotat els consignats o, si fora el cas, no s'ha confirmat la sol·licitud, serà adjudicat d'ofici en qualsevol de les places disponibles. A aquest efecte, s'adjudicarà el primer centre de la localitat, subàrea, àrea o, si escau, província amb lloc en el mateix ordre en què apareguen publicats.

*7.2. Personal funcionari interí*

7.2.1. La forma de participació del personal funcionari interí s'ajustarà al procediment establit en la Resolució de 23 de gener de 2018, de la Direcció General de Centres i Personal Docent, per la qual es regulen els procediments d'adjudicació contínua de llocs de treball i de provisió de llocs de difícil cobertura. No serà necessari modificar la sol·licitud de l'adjudicació contínua, i serà vàlida l'última sol·licitud presentada per a obtindre destinació en aquest procediment de provisió.

7.2.2. El personal aspirant que estiga desactivat en el moment en què s'òbriga de nou l'aplicació telemàtica per a les adjudicacions contínues continuarà estant desactivat llevat que s'active per a aquesta adjudicació; tot això de conformitat amb el que s'estableix en la Resolució de 21 de desembre de 2015, per la qual es modifica el sistema de provisió de llocs de treball en règim d'interinitat, aprovat per la Resolució de 26 de novembre de 2010.

*7.3. Normes comunes*

7.3.1. Si els llocs que se sol·liciten tenen caràcter d'itinerant/compartit o si se sol·liciten llocs de titulars que es troben prestant serveis en altres destinacions però que normativament poden tornar als llocs dels quals són titulars al llarg del curs escolar (places afectades, que figuren com a substitucions indeterminades) o llocs a temps parcial, es farà constar el caràcter itinerant/compartit i/o la tipologia de substitució indeterminada o a temps parcial en l'espai reservat a aquest efecte en l'apartat de petició de la instància.

7.3.2. Només el personal funcionari interí podrà sol·licitar llocs de qualsevol titular que es trobe prestant serveis en una altra destinació però que normativament pot tornar al seu lloc d'origen al llarg del curs escolar (places afectades, que figuren com a substitucions indeterminades) i llocs a temps parcial.

7.3.3. Les peticions de centre de les escoles oficials d'idiomes es realitzaran d'acord amb la codificació establida en la relació de centres. A l'efecte de l'assignació de les places adjudicades en seccions d'escoles oficials d'idiomes, mancant acord unànime de tot el personal adjudicat en la corresponent especialitat, la direcció d'aquests centres procedirà, durant el primer dia de setembre, a assignar en acte públic les seus en les quals s'impartirà docència, d'acord amb l'ordre d'adjudicació de la relació de participants definitiva.

**Octava. Terminis**

8.1. El termini de presentació i modificació de sol·licituds de peticions es publicarà en la pàgina web de la Conselleria d'Educació, Cultura i Esport.

8.2. Per al personal funcionari de carrera o en pràctiques, únicament s'admetran a tràmit les sol·licituds de peticions confirmades telemàticament a l'Administració educativa dins del termini de presentació i modificació de sol·licituds de peticions.

8.3. El personal funcionari interí realitzarà la petició a través de l'aplicació d'adjudicació contínua regulada en la Resolució de 23 de gener de 2018, de la Direcció General de Centres i Personal Docent, dins del termini de presentació i modificació de sol·licituds de peticions.

8.4. En el cas que es presente dins del termini i en la forma escaient més d'una sol·licitud de peticions, només es tindrà en compte l'última presentada. Finalitzat el termini de presentació de sol·licituds, no s'alteraran les peticions per cap concepte.

**Novena. Criteris d’adjudicació**

9.1. En la resolució d'aquesta convocatòria hi haurà una prelació en l'adjudicació de vacants de la manera següent:

1. Adjudicació relativa al personal funcionari de carrera.

2. Adjudicació relativa al personal funcionari en pràctiques.

3. Adjudicació relativa al personal funcionari interí.

9.2. Per a l'obtenció de destinació, la prioritat estarà determinada, en el cas del funcionariat comprés en la base tercera, 3.1, apartats a), b), c), d) i e) per la promoció d'ingrés més antiga i, dins d’aquesta, per la puntuació obtinguda en el procés selectiu.

Per a realitzar els nomenaments en llocs de les especialitats del cos a extingir de professorat tècnic de formació professional que passen al cos de professorat d'ensenyament secundari i d'aquelles que passen al nou cos de professors especialistes en sectors singulars de formació professional, s'utilitzarà el mateix ordre que tenia el personal d'aqueixes especialitats en el cos que s'extingeix.

Al personal que haja sigut integrat en el cos de professors d'ensenyament secundari se'l nomenarà en aqueix cos.

Al personal que no haja sigut integrat en el cos de professors d'ensenyament secundari se'l nomenarà com a professorat tècnic de formació professional a extingir, o com a professorat especialista en sectors singulars de formació professional, segons corresponga.

9.3. Per a l'obtenció de la destinació del personal docent comprés en la base tercera, apartat f), s'ordenarà a les persones entre elles d'acord amb la llista de persones aspirants seleccionades en el procediment selectiu.

9.4. Per al personal comprés en la base tercera, apartat 3.2, l'obtenció de destinació es determinarà per l'ordre que posseïsca en la llista de professorat interí. No obstant això, de conformitat amb el que es disposa en la Resolució de 21 de desembre de 2015, del director general de Centres i Personal Docent, pel qual s'acorda la publicació de l'Addenda subscrita per la Conselleria d'Educació, Investigació, Cultura i Esport i les organitzacions sindicals, per la qual es modifica el sistema de provisió de llocs de treball en règim d'interinitat aprovat per la Resolució de 26 de novembre de 2010, del director general de Personal, el lloc adjudicat al personal docent interí en vacant en centres classificats de difícil provisió (Annex I) tindrà una duració d'un curs escolar, que podrà prorrogar-se per un curs més, sense que la duració de la mateixa puga excedir de dos cursos escolars i, per tant, tindrà preferència per a romandre en la plaça que ocupava en el curs 2022/2023, llevat que aquesta siga proveïda per funcionari o funcionària en algun dels procediments d'adjudicació establits, siga objecte de supressió, conformement a les necessitats docents, es reincorpore la persona titular, perda la seua qualificació de difícil provisió o adquirisca la condició de funcionari de carrera, i sempre que:

a) El lloc, en centres classificats com de difícil provisió, que haja ocupat en el curs 2022/2023, fora adjudicat segons el que es preveu en la Resolució de 24 de juny de 2022, de la directora general de Personal Docent (DOGV núm. 9371, 29.06.2022).

b) Sol·licite el lloc en primer lloc en la relació de la seua petició de vacants.

c) El lloc que haja ocupat durant el curs 2022/2023 continue vacant en el pròxim curs, o existisca una vacant de la mateixa especialitat en el centre.

d) No superar el límit de dos anys de permanència en el centre catalogat com a difícil provisió (Annex I). Per tant, no podran prorrogar la seua permanència en el centre les persones que en el curs 2022/2023, van accedir a un lloc en el centre en aplicació d'aquesta Resolució.

Per als nomenaments interins que es requerisquen efectuar durant el curs 2023/2024 en llocs de les especialitats del cos a extingir de professors tècnics de formació professional que han passat a integrar-se en el cos de professorat d'ensenyament secundari, s'utilitzarà el mateix ordre de les llistes d'aspirants a la provisió de llocs en règim d'interinitat d'aqueixes mateixes especialitats del cos que s'extingeix.

Al personal funcionari interí d'aquestes especialitats que estiga en possessió de la titulació exigida als funcionaris de carrera per a la integració en el cos de professors d'ensenyament secundari se'l nomenarà com a funcionari interí de l'especialitat de professorat d'ensenyament secundari, subgrup A1.

Al personal funcionari interí d'aquestes especialitats que no estiga en possessió de la titulació exigida als funcionaris de carrera per a la integració en el cos de professors d'ensenyament secundari se'l nomenarà com a funcionari interí de l'especialitat de professorat tècnic de formació professional a extingir, subgrup A2. El personal funcionari interí d'aquestes especialitats que no té la titulació exigida podrà optar a aquests nomenaments únicament fins al 19 de gener de 2026, d'acord amb el que es preveu en la Disposició transitòria quarta, de la Llei orgànica 3/2022, de 31 de març, d'ordenació i integració de la Formació Professional.

Per als nomenaments interins que es requerisquen efectuar durant el curs 2023/2024 en llocs de les especialitats del cos a extingir de professors tècnics de formació professional que han passat a formar part de l'atribució docent del nou cos de professors especialistes en sectors singulars de formació professional, s'utilitzarà el mateix ordre de les llistes d'aspirants a la provisió de llocs en règim d'interinitat d'aqueixes mateixes especialitats del cos que s'extingeix. Els nomenaments interins que s'efectuen seran, en tot cas, d'especialitats de professors especialistes en sectors singulars de formació professional, subgrup A2.

**Dècima. Adjudicació de destins**

10.1. Amb anterioritat a l'adjudicació de destins previstos en la present resolució, la Direcció General de Personal Docent procedirà a adjudicar destinació provisional al personal funcionari de carrera dels cossos docents de mestres, de catedràtics i professors d'Ensenyament Secundari, i altres cossos que haja sigut declarat personal funcionari suprimit o desplaçat.

10.2. La Direcció General de Personal Docent publicarà la relació definitiva de l'adjudicació en la pàgina web de la Conselleria d'Educació, Cultura i Esport (<https://www.ceice.gva.es>). Mitjançant aquesta publicació es considerarà notificat a tot el personal participant.

10.3. Els nomenaments derivats d'aquest procediment s'iniciaran el dia 1 de setembre de 2023, i finalitzaran segons l'acord de 26 de maig de 2016 pel qual es modifica la duració dels nomenaments dels funcionaris interins docents.

**Onzena. Normes d'adjudicació i sol·licitud de província per a l'adscripció d'ofici del personal funcionari interí**

11.1. Per al personal funcionari interí, tots els llocs seran de petició voluntària, però d'acceptació obligatòria si han sigut sol·licitats.

11.2. Les persones participants hauran de triar almenys una província.

11.3. En el cas que la plaça no siga triada voluntàriament per cap persona aspirant, s'adjudicarà d'ofici i la seua acceptació serà obligatòria, respectant les preferències provincials consignades. El procediment serà el següent: la plaça s'adjudicarà en ordre invers en la respectiva borsa de treball a la persona participant que estiga obligada per la seua preferència provincial. No s'afegirà d'ofici cap província per a l'adjudicació dels llocs que no es cobrisquen voluntàriament, excepte en el cas en què la persona participant no haja triat cap, i en aquest cas se li afegiran les tres en l'ordre preestablit.

11.4 En cap cas seran adjudicades les places amb requisit lingüístic a les persones participants que no ho posseïsquen, siga aquesta adjudicació d'ofici o per petició voluntària de la persona interessada.

**Dotzena. Desactivació temporal i exclusió de les bosses del personal funcionari interí**

12.1. Es considerarà en situació de desactivació temporal en les bosses a les persones aspirants que en el moment de produir-se l'adjudicació es troben desactivades, de conformitat amb la Resolució de 21 de desembre de 2015, del director general de Centres i Personal Docent, pel qual s'acorda la publicació de l'Addenda subscrita per la Conselleria d'Educació, Investigació, Cultura i Esport i les organitzacions sindicals, que modifica el sistema de provisió de llocs de treball en règim d'interinitat aprovat per la Resolució de 26 de novembre de 2010.

12.2. Serà exclòs de les bosses el personal funcionari interí que, havent participat i obtingut destinació, incórrega en algun dels supòsits d'exclusió regulats en l'article 8 de la Resolució de 26 de novembre de 2010 abans esmentada.

**Tretzena. Requisits generals**

13.1. La disposició addicional de la Resolució de 9 de maig de 2014, de la Direcció General de Centres i Personal Docent, regula el registre de titulacions per als procediments de provisió de llocs de personal docent no universitari de la Comunitat Valenciana, i estableix un termini perquè el personal integrant de les borses de treball, que per modificacions legislatives o reglamentàries no estiguera en possessió de la titulació acadèmica que faculta per a l'ingrés en el cos i especialitat en què està inscrit, poguera desactivar-se de la borsa de treball. En aquesta disposició addicional s'indica també que el personal funcionari interí que no complira els requisits exigits i no haguera sol·licitat la desactivació, si se li adjudicara un lloc i no disposara de la titulació corresponent o l'acreditació de la capacitació per a impartir l'especialitat de la borsa en la qual es trobe inscrit, segons establisca la normativa vigent, seria exclòs d'aquesta borsa.

13.2. Per a l'acreditació de la competència lingüística necessària per a l'accés i el desenvolupament de la funció docent en el sistema educatiu valencià és aplicable el que s'estableix en l'Ordre 3/2020, de 6 de febrer de la Conselleria d'Educació, Cultura i Esport. Tot això sense perjudici del que es disposa en l'Ordre 52/2022, de 18 d'agost, de la Conselleria d'Educació, Cultura i Esport, per la qual s'estableix un període transitori per a la participació del personal docent integrant de les borses de treball en els procediments de provisió de llocs catalogats amb el requisit lingüístic de valencià per l'Ordre 35/2018, de 22 d'agost, de la Conselleria d'Educació, Investigació, Cultura i Esport.

13.4. És requisit imprescindible perquè siga adjudicat un lloc determinat posseir l'especialitat i els requisits lingüístics del lloc degudament registrats. Aquests requisits seran considerats en el moment de l'adjudicació. El personal participant no haurà de justificar cap d'aquests requisits en aquest procediment.

13.5. Totes les condicions que s'exigeixen en aquesta convocatòria han de complir-se en la data de finalització del termini de presentació de sol·licituds prevista en la base octava.

13.6. Podrà ser anul·lat la destinació obtinguda per qualsevol participant que no s'haja ajustat a les normes de la convocatòria.

**Catorzena. Irrenunciabilitat de destins**

14.1. Els destins adjudicats en la resolució definitiva d'aquesta convocatòria seran irrenunciables.

14.2. No obstant l'anterior, per al personal funcionari interí és aplicable el que s'estableix en l'article 7.4 de la Resolució de 26 de novembre de 2010, que publica l'Acord de 23 de novembre de 2010 subscrit per la Conselleria d'Educació i les organitzacions sindicals; d'acord amb el text consolidat de l'esmentat article, aprovat mitjançant la Resolució de 21 de desembre de 2015, del director general de Centres i Personal Docent, per la qual s'acorda la publicació de l'Addenda per la qual es modifica el sistema de provisió de llocs en règim d'interinitat aprovat per Resolució de 26 de novembre de 2010, que estableix que les persones aspirants als qui se'ls haja adjudicat una plaça i no puguen prendre possessió per motius de força major per causa sobrevinguda posterior al moment de l'adjudicació, presentaran un escrit juntament amb la justificació documental de la causa, que seran valorats per a mantindre l'exclusió o permetre la reincorporació a la borsa.

**Quinzena. Comunicació d'incidències**

S'estableix com a registre electrònic específic per a l'objecte de la comunicació d'incidències l'Oficina Virtual del Docent (OVIDOC), accessible en <https://ovidoc.edu.gva.es> en l'apartat Tràmits - Incidències de provisió de places - Adjudicacions inici de curs.

El personal interí sense serveis, prèviament a realitzar comunicacions d'incidències, haurà d'obtindre les credencials d'accés a OVIDOC mitjançant la plataforma de tramitació electrònica de la seu electrònica de la Generalitat. L'enllaç d'accés a aquesta plataforma estarà disponible en la pàgina web de la Conselleria d’Educació <https://ceice.gva.es>.

**Setzena. Autorització per al tractament de dades de caràcter personal.**

El desenvolupament del procediment mitjançant la present resolució comporta el tractament de dades de caràcter personal de les persones sol·licitants, en el marc del que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i en la Llei orgànica 3/2018, de 5 de desembre, de Protecció de Dades Personals i garantia dels drets digitals, tractament que es realitza en els següents termes:

a) Responsable del tractament: Conselleria d'Educació, Cultura i Esport.

b) Categoria i origen de les dades a tractar: dades personals identificatives, de contacte, acadèmics i professionals i de qualsevol altra naturalesa que siguen recollits tant a través de formularis i de documentació que s'acompanye com de consulta a Plataformes Autonòmiques d'Interoperabilitat (d'ara en avant PAI) o a altres administracions públiques.

Si la documentació presentada conté dades de terceres persones, prèviament a la comunicació d'aquestes dades a la Conselleria, les persones sol·licitants i representants legals hauran d'informar aquestes persones del tractament de les seues dades per part de la Conselleria, en els termes previstos en aquest apartat.

c) Fins del tractament i base jurídica: Amb base jurídica en el compliment d'una missió realitzada en interés públic, l'exercici de poders públics i en el compliment de les obligacions legals (articles 6.1 e) i 6.1 c) del RGPD) i segons el que es preveu en aquesta resolució i la normativa d'aplicació, incloses les que regulen el tràmit electrònic, les dades personals es tractaran per a gestionar l'adjudicació de destins amb caràcter provisional, en pràctiques i interí, en els cossos docents de mestres, de catedràtics i professors d'Ensenyament Secundari, i altres cossos per al curs 2023/2024.

d) Destinataris de les dades: no està prevista la cessió de dades a tercers.

e) Totes les dades sol·licitades a través del formulari de sol·licitud, així com la documentació vinculada, són necessaris per a poder tramitar la sol·licitud.

f) Termini de conservació de dades: les dades personals es conservaran durant el temps necessari per a complir amb la finalitat per a la qual es recapten i pelsterminis establitsen les normes vigents per a complir les obligacions i responsabilitats legals, sent suprimits d'acord amb el que es preveu en la normativa d'arxius i documentació.

g) Drets: la persona interessada pot exercitar els drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat, a través de les següents vies:

* Tràmit electrònic accessible en la url:

<https://www.gva.es/va/inicio/procedimientos?id_proc=19970>

* Enviant la petició a qualsevol de les següents adreces:

Postal: Avinguda de Campanar, 32. 46015 València

Electrònica: protecciodedadeseducacio@gva.es

* De manera presencial a través del registre.

L'exercici dels drets requereix la identificació inequívoca de la persona interessada o del seu representant.

h) Dret a reclamar: persona interessada pot presentar una reclamació davant l'Agència Espanyola de Protecció de Dades, a través de la seu electrònica accessible en l'adreça [https://www.aepd.es](https://www.aepd.es/), si considera no atesos els seus drets o vulnerat el tractament de les seues dades personals. Prèviament pot contactar amb el Delegat/a de Protecció de Dades de la Generalitat a través de dpd@gva.es o dirigint-se a Passeig Albereda, 16 - 46010 València.

**Dissetena. Recursos**

La present resolució posa fi a la via administrativa, i contra aquesta es podrà interposar recurs potestatiu de reposició davant la Direcció General de Centres i Personal Docent en el termini d'un mes, a comptar des de l'endemà de la seua publicació, d'acord amb el que es disposa en els articles en els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques o directament recurs contenciós administratiu davant el Jutjat contenciós competent, en el termini de dos mesos a comptar des de l'endemà de la data de la seua publicació, conforme al que s'estableix en els articles 8, 14 i 46 de la Llei 29/1998, de 13 de juliol, reguladora de la Jurisdicció contenciosa administrativa.

La directora general de Personal Docent

ANNEX

|  |  |  |  |  |
| --- | --- | --- | --- | --- |
| **Codi****Centre** | **Nom Centre** | **Localitat** | **Comarca** | **Província** |
| 03000709 | CEIP MANJÓN-CERVANTES | ALACANT | L'ALACANTÍ | ALACANT |
| 03001477 | CEP CAES CENTRO DE RECEPCIÓN | ALACANT | L'ALACANTÍ | ALACANT |
| 03001519 | CEP MAESTRO LÓPEZ SORIA | ALACANT | L'ALACANTÍ | ALACANT |
| 03001623 | CEIP LA PAZ | ALACANT | L'ALACANTÍ | ALACANT |
| 03001660 | CEIP SAN FRANCISCO DE ASÍS | ALACANT | L'ALACANTÍ | ALACANT |
| 03001957 | CEIP SANTÍSIMA FAZ | ALACANT | L'ALACANTÍ | ALACANT |
| 03002901 | CEIP LA PURÍSIMA | BENIARDÁ | LA MARINA BAIXA | ALACANT |
| 03003048 | CEIP LEONOR CANALEJAS | BENIDORM | LA MARINA BAIXA | ALACANT |
| 03003942 | CEIP PÁRROCO FRANCISCO MAS | CREVILLENT | EL BAIX VINALOPÓ | ALACANT |
| 03004685 | CEIP FRANCISCO GINER DE LOS RÍOS | ELX | EL BAIX VINALOPÓ | ALACANT |
| 03004697 | CEIP CASABLANCA | ELX | EL BAIX VINALOPÓ | ALACANT |
| 03006700 | CEIP GÓMEZ NAVARRO | NOVELDA | EL VINALOPÓ MITJÀ | ALACANT |
| 03007251 | CEIP VIRGEN DE LA PUERTA | ORIHUELA | EL BAIX SEGURA | ALACANT |
| 03009154 | CEIP SANTA TERESA | VILLENA | L'ALT VINALOPÓ | ALACANT |
| 03011057 | CEIP MONTE BENACANTIL | ALACANT | L'ALACANTÍ | ALACANT |
| 03011069 | CEIP MIGUEL HERNÁNDEZ | ELX | EL BAIX VINALOPÓ | ALACANT |
| 03011173 | CEIP RAMON LLULL | ALACANT | L'ALACANTÍ | ALACANT |
| 03011719 | CEIP MARTÍN ARTIGOT | PILAR DE LA HORADADA | EL BAIX SEGURA | ALACANT |
| 03012049 | CEIP AUSIÀS MARCH | ELX | EL BAIX VINALOPÓ | ALACANT |
| 03012074 | CEIP VIRGEN DE LA SALUD | ELDA | EL VINALOPÓ MITJÀ | ALACANT |
| 03013200 | EI JOANOT MARTORELL | SANTA POLA | EL BAIX VINALOPÓ | ALACANT |
| 03015208 | CEIP NÚMERO 49 | PUÇOL | EL BAIX VINALOPÓ | ALACANT |
| 03015567 | CEIP LOS DOLSES | DEHESA DE CAMPOAMOR | EL BAIX SEGURA | ALACANT |
| 03016080 | CEIP PLAYAS DE ORIHUELA | DEHESA DE CAMPOAMOR | EL BAIX SEGURA | ALACANT |
| 03016183 | CEIP ISLA DE TABARCA | ALACANT | L'ALACANTÍ | ALACANT |
| 03017311 | CEIP MARÍA MOLINER | PILAR DE LA HORADADA | EL BAIX SEGURA | ALACANT |
| 12000121 | CEIP LO CAMPANAR | ALCALÀ DE XIVERT | EL BAIX MAESTRAT | CASTELLÓ |
| 12000777 | CEIP SAN AGUSTÍN | CASTELLÓ DE LA PLANA | LA PLANA ALTA | CASTELLÓ |
| 12002695 | CEIP LLEONARD MINGARRO | VALL D'UIXÓ (LA) | LA PLANA BAIXA | CASTELLÓ |
| 12003407 | CEIP MESTRE FRANCESC CATALÁN | BENICARLÓ | EL BAIX MAESTRAT | CASTELLÓ |
| 12003705 | CEIP GUITARRISTA TÁRREGA | CASTELLÓ DE LA PLANA | LA PLANA ALTA | CASTELLÓ |
| 12006779 | CEIP JAUME I | VINARÒS | EL BAIX MAESTRAT | CASTELLÓ |
| 46000900 | CEIP NUESTRA SEÑORA DEL CARMEN | ALDAIA | L'HORTA OEST | VALÈNCIA |
| 46001850 | CEIP SANTA BÁRBARA | BENIFAIÓ | LA RIBERA ALTA | VALÈNCIA |
| 46002684 | CEIP VÍCTOR OROVAL TOMÁS | CARCAIXENT | LA RIBERA ALTA | VALÈNCIA |
| 46003378 | CEIP SAN AGUSTÍN | CULLERA | LA RIBERA BAIXA | VALÈNCIA |
| 46005090 | CEIP VICENTE NICOLAU BALAGUER | MANISES | L'HORTA OEST | VALÈNCIA |
| 46007581 | CEIP BALADRE | PUERTO SAGUNTO (EL) | EL CAMP DE MORVEDRE | VALÈNCIA |
| 46008364 | CEIP SANT MIQUEL | TAVERNES DE LA VALLDIGNA | LA SAFOR | VALÈNCIA |
| 46008698 | CEIP VIRGEN DEL ROSARIO | TORRENT | L'HORTA OEST | VALÈNCIA |
| 46012537 | CEIP AUSIÀS MARCH | VALÈNCIA | VALÈNCIA | VALÈNCIA |
| 46012586 | CEIP BALLESTER FANDOS | VALÈNCIA | VALÈNCIA | VALÈNCIA |
| 46012823 | CEIP CIUTAT ARTISTA FALLER | VALÈNCIA | VALÈNCIA | VALÈNCIA |
| 46013438 | CEIP MAGISTERIO ESPAÑOL | VALÈNCIA | VALÈNCIA | VALÈNCIA |
| 46013955 | CEIP MAESTRO VICTORIO MONTES | VENTA DEL MORO | LA PLANA D'UTIEL-REQUENA | VALÈNCIA |
| 46015319 | CEIP CAES NUESTRA SEÑORA DEL AMPARO | REAL DE GANDIA (EL) | LA SAFOR | VALÈNCIA |
| 46017481 | CEIP LA COMA | PATERNA | L'HORTA OEST | VALÈNCIA |
| 46020534 | CEIP ANTONIO FERRANDIS | PATERNA | L'HORTA OEST | VALÈNCIA |

IES

|  |  |  |  |  |
| --- | --- | --- | --- | --- |
| **Codi Centre** | **Nom Centre** | **Localitat** | **Comarca** | **Província** |
| 03014460 | IES LAS LOMAS | ALACANT | L'ALACANTÍ | ALACANT |
| 03014861 | IES GRAN VIA | ALACANT | L'ALACANTÍ | ALACANT |
| 03016481 | SECCIÓ DE L'IES FIGUERAS PACHECO A ALACANT - EL BACAROT | BACAROT (EL) | L'ALACANTÍ | ALACANT |
| 12006172 | SECCIÓ DE L'IES JOSÉ VILAPLANA A VINARÒS | VINARÒS | EL BAIX MAESTRAT | CASTELLÓ |
| 46002179 | IES LA HOYA DE BUÑOL | BUÑOL | LA FOIA DE BUÑOL | VALÈNCIA |
| 46019015 | IES SERRA PERENXISA | TORRENT | L'HORTA OEST | VALÈNCIA |
| 46022403 | SECCIÓ DE L'IES DOCTOR PESET ALEIXANDRE A PATERNA | PATERNA | L'HORTA OEST | VALÈNCIA |

E)

CENTRES D’ EDUCACIÓ ESPECIAL

|  |  |  |  |  |
| --- | --- | --- | --- | --- |
| **Codi Centre** | **Nom Centre** | **Localitat** | **Comarca** | **Província** |
| 03000308 | CEE PÚB. TOMÀS LLÀCER | ALCOI | L'ALCOIÀ | ALACANT |
| 03010570 | CEE PÚB. SANTO ÁNGEL DE LA GUARDA | ALACANT | L'ALACANTÍ | ALACANT |
| 03010776 | CEE PÚB. GARGASINDI | BENISSA | LA MARINA ALTA | ALACANT |
| 03010791 | CEE PÚB. VIRGEN DE LA LUZ | ELX | EL BAIX VINALOPÓ | ALACANT |
| 03010806 | CEE PÚB. MIGUEL DE CERVANTES | ELDA | EL VINALOPÓ MITJÀ | ALACANT |
| 03011331 | CEE PÚB. SECANET | VILA JOIOSA (LA) | LA MARINA BAIXA | ALACANT |
| 03011707 | CEE PÚB. ANTONIO SEQUEROS | ORIHUELA | EL BAIX SEGURA | ALACANT |
| 03015324 | CEE PÚB. LO MORANT | ALACANT | L'ALACANTÍ | ALACANT |
| 12003511 | CEE PÚB. LA PANDEROLA | VILA-REAL | LA PLANA BAIXA | CASTELLÓ |
| 12004001 | CEE PÚB. BAIX MAESTRAT | VINARÒS | EL BAIX MAESTRAT | CASTELLÓ |
| 12004734 | CEE PÚB. PLA HORTOLANS | BORRIANA | LA PLANA BAIXA | CASTELLÓ |
| 12006780 | CEE PÚB. CASTELL VELL | CASTELLÓ DE LA PLANA | LA PLANA ALTA | CASTELLÓ |
| 46003524 | CEE PÚB. VIRGEN DE LA ESPERANZA | CHESTE | LA FOIA DE BUÑOL | VALÈNCIA |
| 46007761 | CEE PÚB. SANT CRISTÒFOL | SAGUNT | EL CAMP DE MORVEDRE | VALÈNCIA |